The Rose (film)

The Rose er en film fra 1979 som forteller historien om en selvdestruktiv rockestjerne på 60-tallet som kjemper for å takle det konstante presset fra karrieren og hennes hensynsløse managers krav. I rollen er Bette Midler, Alan Bates, Frederic Forrest, Harry Dean Stanton, Barry Primus, og David Keith.

Historien er løst basert på Janis Joplins liv. Den ble skrevet av Michael Cimino, som var anonym, og Bo Goldman fra en historie av Bill Kerby, og regissert av Mark Rydell.

The Rose ble nominert til fire Academy Awards, inkludert for Beste Mannlige Birolle (Frederic Forrest), Beste Kvinnelige Hovedrolle (Bette Midler i sin debut), Beste Klipping og Best Lyd.

Midler fremførte lydsporet for filmen, og tittelsporet ble en av hennes største slagere i 1980.

Handling 
I 1969 er Mary Rose Foster en kjent rock and roll-diva kjent som "The Rose" men til tross for hennes suksess er hennes personlige liv ensomt. Hun blir utnyttet og over-arbeidet av sin grådige leder og promotør Rudge Campbell. Rose er en usikker alkoholiker og tidligere narkotika-misbruker som ønsker større godkjenning i livet. Hun er fast bestemt på å returnere til sin hjemby i Florida, nå som superstjerne, og opptre for gamle bekjente fra fortiden hennes.

Etter en opptreden i Texas får Rose muligheten til å møte country-musikk stjernen Billy Ray. Men han avviser henne frekt, og Rose oppdager at Rudge bare arrangerte dette møtet fordi han ønsket å signere Billy Ray selv. Rose reiser derfor sammen med en limousin-sjåfør hun nylig har møtt ved navn Huston Dyer. De reiser til New York City, og begynne en romanse. Rudge antar at dette forholdet aldri kommer til å vare, men Rose føler at hun endelig har møtt sin sanne kjærlighet.

Skuespillere 
 Bette Midler som Mary Rose Foster (The Rose)
 Alan Bates som Rudge Campbell
 Frederic Forrest som Houston Dyer
 Harry Dean Stanton som Billy Ray
 Barry Primus som Dennis
 David Keith som Pfc. Mal
 Sandra McCabe som Sarah Willingham
 Will Hare som Mr. Leonard
 James Keane som Sam
 Doris Roberts som Mrs. Roberts

Produksjon 
Filmen ble til å begynne med tilbudt til Ken Russell, som istedenfor valgte å regissere Valentino. Russell har beskrevet dette valget som den største tabben i hans karriere.

Priser og nominasjoner

Priser 
 Golden Globe: Beste Skuespillerinne – Musikal/Komedie (Bette Midler), Beste Originale Sang – The Rose (Amanda McBroom), Årets Nye Filmstjerne – Kvinnelig (Bette Midler)
 National Society of Film Critics Awards: Beste Birolle (Frederic Forrest)

Nominasjoner 
 Academy Awards: Beste Kvinnelige Hovedrolle (Bette Midler), Beste Mannlige Birolle (Frederic Forrest), Beste Klipping (Robert L. Wolfe, Carroll Timothy O'Meara), Best Lyd (Theodore Soderberg, Douglas O. Williams, Paul Wells, James E. Webb)
 Golden Globe: Beste Film – Musikal/Komedie, Beste Birolle i en film (Frederic Forrest)
 BAFTA-prisene: Beste skuespillerinne (Bette Midler), Best Lyd (Theodore Soderberg, Douglas O. Williams, Paul Wells, James E. Webb)
 César-prisen: Beste Utenlandske Film (Mark Rydell)

Andre hyllester 
 I 2004, rangerte American Film Institute sangen "The Rose" som nummer 83 på deres AFI's 100 Years...100 Songs-liste.

Se også 
 The Rose

Referanser

Eksterne lenker 
 

Dramafilmer fra USA
Filmmusikaler fra USA
Filmer fra 1979
Engelskspråklige filmer